РЕПУБЛИКА СРБИЈА
АП ВОЈВОДИНА
Град Сремска Митровица
Градска управа за урбанизам, просторно планирање и игзградњу објеката
Број: 111-7/2023-VI
Дана, 13.04.2023. године
Сремска Митровица
Датум оглашавања:  13.04.2023.године
Датум истека рока за пријављивање: 21.04.2023.  године
На основу чл. 4. и 83. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 95/2018 и 114/2021), члана 4. и 8. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Сл. гласник РС“ бр. 95/2016 и 12/2022) и члана 36. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2023). – Градска управа за урбанизам, просторно планирање и изградњу објеката, оглашава
ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  У ГРАДСКОЈ УПРАВИ ЗА УРБАНИЗАМ, ПРОСТОРНО ПЛАНИРАЊЕ И ИЗГРАДЊУ ОБЈЕКАТА ГРАДА СРЕМСКА МИТРОВИЦА - за радно место послови Послови из имовинско правне пбласти, разврстано у звање саветник, - 1 службеник, на неодређено време

I Орган у коме се радно место попуњава:
Градска управа за урбанизам, просторно планирање и изградњу објеката града Сремска Митровица, Сремска Митровица, улица Светог Димитрија број 13
  
II Услови за рад на радном месту:
стечено високо образовање на студијама другог степена из научне, односно стручне области у оквиру образовно-научног поља Друштвено-хуманистичких наука-правне науке на основним академским студијама, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године (у обиму од најмање 240 ЕСПБ) или специјалистичким студијама на факултету и најмање три године радног искуства у струци као и потребне компетенције за обављање послова радног места.

Опис посла: Обавља послове вођења првостепеног управног поступка и израђује предлог одговарајућих аката и решења у областима експропријације, деекспропријације, стамбеној области, поступцима озакоњења објеката, утврђивања земљишта за редовну употребу објекта и формирање грађевинске парцеле, изузимање из поседа грађевинског земљишта, конверзију односно претварање права коришћења земљишта у право својине, престанак права коришћења, регистрације стамбених заједница и води регистар стамбених заједница, издаје уверења о старости објекта, уверења о етажирању посебних делова објекта, поступа и по другим имовинско-правним захтевима, по потреби излази на терен, врши увид, прибавља, обрађује и уступа, односно доставља податке о чињеницама о којима се води службена евиденција у управном поступку „одређивање земљишта за редовну употребу објекта“, обавља и друге послове по налогу руководиоца Службе и начелника Градске управе.
III Место рада:
Сремска Митровица, улица Светог Димитрија број 13.

IV Потребне компетенције за обављање послова радног места.
	
	Опште функционалне компетенције
	1. 1.Организација и рад органа аутономне покрајине/ локалне самоуправе у Републици Србији – усмено (Закон о локалној самоуправи)
2. Дигитална писменост – практични рад 
3. Пословна комуникација - усмено

	
	Посебне функционалне компетенције у одређеној области рада


	Области знања и вештина 

	
	стручно оперативни
	2) технике обраде и израде прегледа података;

3) методе анализе и закључивања о стању у области;

5) методе и технике израде извештаја на основу одређених евиденција;

6) технике израде општих, појединачних и других правних и осталих аката;

7) облигационе односе;
8) имовинско-правне односе.

- усмено, путем разговора

	4
	Управно – правни послови
	1) општи управни поступак;

2) правила извршења решења донетих у управним поступцима;

5) праксу/ставове судова у управним споровима.
- усмено, путем разговора

	Посебне функционалне компетенције за одређено радно место
	Области знања и вештина (уписати)

	Планска документа, прописи и акта

из надлежности и организације органа
	Статут Града Сремска Митровица

	Прописи из делокруга радног места
	Закон о општем управном поступку, Закон о планирању и изградњи, Закон о промету непокретности, Закон о основама својинско правних односа


Напомена: У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области и жели да на основу њега буде ослобођен тестирања компетенције – Дигитална писменост, неопходно је да уз пријавни образац ( уредно и у потпуности попуњен у делу * Рад на рачунару), достави и тражени доказ у оригиналу или овереној фотокопији. Конкурсна комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције. 


V Рок за подношење пријаве на интерни конкурс је  8 дана од оглашавања на Огласној табли. Рок почиње да тече од 14.03.2023. године и истиче 21.04.2023. године

VI Лице које је задужено за давање обавештења о интерном конкурсу:  
Јелена Ђонлић, Градска управа за опште и заједничке послове и имовину Града Сремска Митровица, улица Светог Димитрија број 13, канцеларија број 34 у периоду од 10-12 часова,  телефон 022/215-2089
VII Aдреса на коју се подноси пријава за интерни конкурс:
Пријаве и доказе о испуњавању услова конкурса кандидат може доставити лично или препорученом пошиљком: Градској управи за урбанизам, просторно планирање и изградњу објеката Града Сремска Митровица у затвореној коверти са насловом „за Конкурсну комисију,“ улица Светог Димитрија број 13, Сремска Митровица, и назнаком: „Пријава на интерни конкурс за попуњавање радног места – послови из имовинско правне области“, и личним подацима на позадини коверте.

VIII Датум оглашавања:  13.04.2023. године

IX Докази који се прилажу уз пријаву уколико их кандидат није у ранијем периоду доставио Градској управи као послодавцу, односно уколико није потписао изјаву којом одобрава обраду података који се могу утврдити увидом у персонални досије кандидата 
Доказ о одговарајућој стручној спреми;
Исправе којима се доказује радно искуство у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство) 
Пријава треба да садржи контакт телефон, адресу и по могућству имејл адресу.
Напомене:

Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинскоj управи.

Законом о општем управном поступку („Службени гласник РС”, број: 18/16 и 95/2018-аутентично тумачење) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама. 

Доказ који се прилаже уз пријаву на интерни конкурс, а о којем се води службена евиденција је уверење о положеном стручном испиту за рад у државним органима, односно уверење о положеном правосудном испиту.

Учесник конкурса може да се изјасни о томе да орган по службеној дужности прибави доказ о положеном стручном испиту за рад у државним органима, односно о положеном правосудном испиту, од надлежног министарства или да ће сам прибавити наведени доказ у прописаном року.

Уколико се учесник конкурса определи да орган прибави по службеној дужности наведени доказ, дужан је да се писмено изјасни о давању сагласности за коришћење личних података у сврху прикупљања података о наведеном доказу и да уз пријаву на интерни конкурс достави и изјаву о томе (пример изјаве I).

Уколико се учесник конкурса определи да ће сам прибавити наведени доказ, дужан је да се писмено о томе изјасни и да уз пријаву на интерни конкурс достави и изјаву о томе (пример изјаве II).

Примери изјава могу се добити у просторијама Службе за управљање људским ресурсима и на шалтеру број 4 -Пријем захтева. 
* Кандидати без положеног државног стручног испита примају се на рад под условом да тај испит положе у року од шест месеци од дана заснивања радног односа. 

X Место, дан и време када ће се обавити провера стручне оспособљености, знања и вештина кандидата у изборном поступку:  
Са кандидатима чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за рад на оглашеном радном месту, провера стручних оспособљености, знања и вештина у изборном поступку обавиће се у Сремској Митровици, ул. Св. Димитрија број 13, у просторијама органа Града Сремска Митровица 26.04.2023.године, у току радног времена органа Града, о чему ће кандидати бити обавештени писменим путем.
XI Право учешћа на на интерном конкурсу:
На интерном конкурсу могу да учествују службеници запослени на неодређено време код послодавца који оглашава интерни конкурс (службеници запослени у Градској управи за урбанизам, просторно планирање и изградњу објеката).
Право учешћа на интерном конкурсу имају службеници у истом звању или службеници који испуњавају услове за напредовање у звање у које је разврстано радно место које се попуњава.

Напомене:
Интерни конкурс спроводи Конкурсна комисија именована од стране начелника Градске управе за урбанизам, просторно планирање и изградњу објеката града Сремска Митровица решењем број 02-26/2023-VI од 30.03.2023. године.
Објављен је на огласној табли органа града Сремска Митровица и званичној презентацији локалне самоуправе.
Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе, конкурсна комисија одбацује закључком против кога се може изјавити жалба жалбеној комисији у року од осам дана од дана пријема закључка.

Жалба кандидата не задржава извршење закључка.
Н А Ч Е Л Н И К
Весна Вујановић, дипл.правник
